หนุฝังยาคุมมาได้1ปีกว่า แล้วมาปีนี้ประจำเดือนหนุมาตลอดเดือนเลน หนุจะไปเอาออกได้ไหมค่ะ แขนที่ฝังยาคุมก็เจับ อาการเหนื่อยง่าย ปวดหัว ขอบค่ะ
สวัสดีค่ะ การใช้ยาฝังคุมกำเนิดนั้นเป็นการคุมกำเนิดที่มีประสิทธิภาพสูงมากค่ะ โอกาสตั้งครรภ์ขณะฝังยามีน้อยกว่า 1%แต่อาจจะมีผลข้างเคียงที่พบได้บ่อยเช่นเลือดออกผิดปกติทางช่องคลอด ประจำเดือนมาไม่สม่ำเสมอหรือไม่มา ปวดท้อง น้ำหนักเปลี่ยนแปลงได้แต่ส่วนใหญ่ก็จะไม่ค่อยทำให้ประจำเดือนมามากผิดปกติเป็นเดือนดังกล่าวมา แนะนำพบแพทย์เพื่อตรวจหาสาเหตุที่ทำให้เลือดออกผิดปกติเช่นอาจมีการติดเชื้อหรือมีเนื้องอกของอวัยวะสืบพันธุ์ร่วมด้วยต่อไปเบื้องต้นงดการมีเพศสัมพันธ์ไปก่อน ไม่ซื้อยาปรับฮอร์โมนใดๆมาใช้เอง หากไปพบแพทย์แล้วเกี่ยวกับการใช้ยาฝังจริง ก็อาจจะคุยกับแพทย์เพื่อเปลี่ยนวิธีการคุมกำเนิดเป็นวิธีอื่นเช่นยาคุมแบบแผงรายเดือน หรือการใช้ถุงยางอนามัยที่ไม่ได้มีส่วนประกอบของฮอร์โมนเพศต่อไป